אלי לילי

איליי לילי אנד קומפני (באנגלית: Eli Lilly and Company, ידועה כאיליי לילי) היא חברת תרופות אמריקאית. החברה נוסדה באינדיאנפוליס ב-1876 והמטה שלה ממוקם בעיר מאז. החברה מעסיקה נכון ל-2024 כ-42,000 עובדים ברחבי העולם והכנסותיה כ-45 מיליארד דולר. היסטוריה החברה הוקמה ב-1876 על ידי הרוקח איליי לילי, ששירת כקולונל בצבא האיחוד. בין התרופות הראשונות שייצר היה כינין לטיפול במלריה. הוא פיתח גלולות וקפסולות מצופות ג'לטין וכן ממתיקים שייסיעו בנטילת התרופות. בתקופת מלחמת העולם השנייה פעלה החברה בשיתוף עם הצלב האדום האמריקאי, ייצרה מנות פלזמה ופניצילין. החברה מעסיקה (נכון לספטמבר 2020) 35,074 עובדים, מהם 10,845 באינדיאנפוליס ו-19,666 מחוץ לארצות הברית. לחברה מרכזי מחקר ופיתוח בשמונה מדינות ואתרי ייצור בשמונה מדינות. בישראל הקימה החברה נציגות מקומית תחת חברת "אלי לילי ישראל בע"מ" ב-1997 משנת 2016 פועלים משרדי החברה בקריית אתגרים ברעננה. תרופות בין מוצרי החברה הבולטים: פרוזאק (פלואוקסטין), דולופין (מתאדון), סימבאלתה (דולוקסטין), זיפרקסה (אולנזאפין), סיאליס (טאדאלאפיל), גמזר (גמציטבין), סקונל (סקוברביטל), טרוליסיטי (דולגלוטיד), הומלוג (אינסולין), הומולין R (אינסולין), בסגלר (אינסולין), אלימטה (פמטרקסד), פורטאו (טריפאראטיד), טלץ (איקסקיזומאב), ג'רדיאנס (אמפאגליפלוזין), ורזיניו (אבמציקליב), טרדג'נטה (לינגליפטין), גלוקגון, אדסירקה (טאדאלאפיל), סטרטרה (אטומוקסטין), לרטרובו (אולרטומאב), טירזפטיד, אביסטה (רלוקסיפן) גאלקנזומאב. קישורים חיצוניים אתר האינטרנט הרשמי של אלי לילי (באנגלית) אלי לילי, ברשת החברתית פייסבוק אלי לילי, ברשת החברתית X (טוויטר) אלי לילי, ברשת החברתית אינסטגרם אלי לילי, ברשת החברתית LinkedIn אלי לילי, סרטונים בערוץ היוטיוב מידע עסקי על חברת אלי לילי באתרים Yahoo! Finance • MarketWatch • CNN Money • Bloomberg Business (באנגלית) אלי לילי, בגוגל פיננסים אלי לילי, באתר Crunchbase (באנגלית) אלי לילי, באתר EDGAR של הודעות ל-SEC (באנגלית) הערות שוליים